Diari Oficial de la Generalitat Valenciana


Sumari del DOGV 5466, del 08-03-2007 (2007/1983)

RESOLUCIÓ de 1 de febrer de 2007, de la Conselleria de Territori i Habitatge sobre la declaració com a àrea de rehabilitació d'escassos recursos del barri dels Fanals d'Alaquàs (València) exp. 46/0008/2006.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5466

Data del DOGV
:   08-03-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/1983


Data del document
:   01-02-2007

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Alaquàs
    * habitatge social
    * construcció urbana

Antecedents de fet
Primer. L'Ajuntament d'Alaquàs ha sol·licitat la declaració com a àrea de rehabilitació d'escassos recursos d'un grup de 160 habitatges.
Juntament amb la sol·licitud s'aporta certificat de la Comissió de Govern en què s'acorda la rehabilitació d'habitatges de caràcter social, memòria-programa de l'actuació on es recull la situació i les característiques tècniques i econòmiques de la intervenció, informe socioeconòmic dels residents de l'àrea emés pels serveis socials municipals i l'acreditació del compromís de participació municipal en l'actuació.
Segon. Es tracta d'habitatges habitats majoritàriament per persones amb escassos recursos econòmics. Un 53% dels residents percep ingressos mensuals d'entre 500 i 1000 euros i 34% d'aquests percep menys de 500 euros mensuals.
Per tant, un 87% dels residents en l'àrea tenen ingressos inferiors a 1,5 IPREM.
Tercer. El conjunt va ser construït el 1954. Està compost de 160 habitatges repartits en 4 blocs, de 4 plantes d'alçada, agrupats, dos a dos.
Cada bloc disposa d'un sol vestíbul que dóna servei a 40 habitatges per raó de 10 habitatges per planta, i hi ha habitatges en planta baixa. L'accés als habitatges es produeix a través d'un corredor longitudinal obert a l'exterior.
El disseny dels blocs respon a les característiques d'habitatge social de l'època destacant la seua senzillesa compositiva i ornamental i l'economia en els materials.
Quart. Les actuacions que l'ajuntament pretén escometre són:
En els edificis
Façanes: reordenació de buits, eliminació d'elements afegits impropis, reconducció d'instal·lacions, substitució de fusteries, substitució del material de revestiment, col·locació d'un sòcol. Construcció d'un tancament de balcons per a ocultació d'aparells d'aire condicionat i estenedors
Cobertes: reparació de cobertes i ximeneres de ventilació. Millora de l'accés a coberta per a manteniment de la mateixa. Unificació d'instal·lacions de telecomunicació.
Estructura: clavills en baranes de coberta.
Caixes d'escala: Construcció de dos vestíbuls per bloc i noves caixes d'escales que disposen d'ascensor adequat a l'ús de minusvàlids.
Instal·lacions: Adequació a normativa vigent. Dotació d'instal·lació de gas-ciutat.
En la urbanització
Reurbanització de carrers incorporant nou mobiliari i zones enjardinades amb vegetació autòctona de baix manteniment.
Cinqué. El pressupost previst de la intervenció es xifra en 3.969.348,70 euros.
Sisé. L'estimació d'ajudes que corresponen a la intervenció esmentada, per aplicació de les establides pels articles 65, 66 i 67 del Decret 81/2006 de 9 de juny, del Consell, es detalla en fitxa adjunta.
Seté. El 25 de gener del 2007 s'emet proposta de declaració d'àrea de rehabilitació pel Servei de Rehabilitació de la Direcció General d'Habitatge i Projectes Urbans en què es conclou que es reuneixen els requisits especificats en el Decret 81/2006 per a declarar l'àrea de rehabilitació.
D'acord amb el que estableix l'article 18 del Decret 81/2006, de 9 de juny, del Consell de desenvolupament de les mesures i ajudes financeres a la rehabilitació d'edificis i habitatges a la Comunitat Valenciana, resolc:
Primer
Declarar com a àrea de rehabilitació d'escassos recursos el grup de 160 habitatges denominat barri els Fanals d'Alaquàs (València).
Segon
Designar com a ens gestor de l'actuació l'Ajuntament d'Alaquàs.
Tercer
Considerar d'aplicació les ajudes establides pels articles 65, 66 i 67 del Decret 81/2006, de 9 de juny, del Consell per a les actuacions protegides que s'efectuen en aquest àmbit.
Quart
Caldrà ajustar-se al que disposa la secció segona del capítol VI de l'esmentat Decret 81/2006, pel que fa a la necessària qualificació provisional i definitiva de les actuacions de cadascun dels edificis, per a poder acollir-se a les ajudes regulades per aquest. Amb aquest fi l'ens gestor haurà d'aportar la documentació necessària per a complir el tràmit administratiu.
Contra aquesta resolució que posa fi a la via administrativa es pot interposar recurs contenciós administratiu, davant del jutjat contenciós administratiu de València, en el termini de dos mesos, comptadors des de l'endemà de la notificació d'aquesta, segons els art. 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.
Tot això, sense perjudici que puga exercir qualsevol altre recurs que crega oportú.
València, 1 de febrer del 2007. - El director general d'Habitatge i Projectes Urbans: Bernabé Bueno Miralles